open-index/open-wikipedia-markdown huggingface dataset:
Νικόπολη Πρέβεζας

μικρογραφία|301x301εσ|Ψηφιδωτό δάπεδο από αρχαία Νικόπολη
Η **Νικόπολη** είναι κοινότητα του Δήμου Πρέβεζας που βρίσκεται εντός του γεωγραφικού χώρου της Αρχαίας Νικόπολης.. Είναι κτισμένη σε υψόμετρο από 5 έως 80 μέτρα και έχει 400 κατοίκους (απογραφή 2011)
thumb|Παλαιοχριστιανικά Τείχη Νικόπολης|300px|right
thumb|Η σήραγγα του Ρωμαϊκού Υδραγωγείου Νικόπολης|300px|right
thumb|Το Ρωμαϊκό Στάδιο της Νικόπολης|300px|right
thumb|Ο Μικρός Τυμπανιστής στη Μάχη της Νικόπολης|300px|right

## Γεωγραφία
Η κοινότητα της Νικόπολης (Σμυρτούλα-Ο οικισμός προήλθε από τη μετονομασία του οικισμού  Σαφράμπολις το 1927) απέχει από την Πρέβεζα περίπου 8 χιλ. βορείως και είναι κτισμένη στους πρόποδες του ομώνυμου λόφου της Νικόπολης (100m μέγιστο ύψος). Συνδέεται με ασφάλτινο δρόμο με την εθνική οδό Πρέβεζας - Άρτας και με την παραλιακή οδό Πρέβεζας - Πάργας - Ηγουμενίτσας. Το χωριό έχει Νοτιοδυτικό προσανατολισμό και στις πλάτες του έχει το άλσος της Νικόπολης (οι αρχαίοι συγγραφείς αναφέρουν το **''εν άλσει προάστειον''.**)

## Ιστορία
Η Νικόπολη, ως κοινότητα είναι νέο χωριό σχετικά. Στις αρχές του εικοστού αιώνα είχε ελάχιστους κατοίκους κατά κανόνα κτηνοτρόφους. Κατοικήθηκε προπολεμικά και μεταπολεμικά κυρίως από Σαρακατσαναίους κτηνοτρόφους  και από Μικρασιάτες πρόσφυγες. Η όλη ιστορία της κοινότητας είναι ίδια με αυτή που περιγράφεται στο λήμμα Αρχαία Νικόπολη. Πέραν της γεωγραφικής σχέσης με την διάσημη Αρχαία Νικόπολη και με όλα τα σημαντικά ιστορικά στοιχεία που την συνδέουν, η κοινότητα της Σμυρτούλας - Νικόπολης, έγινε γνωστή για τις εξής μάχες:
* Μάχη της Νικοπόλεως το έτος 1789 μεταξύ Γάλλων + Ελλήνων εναντίον Τουρκαλβανών, και 
* Μάχη της Νικόπολης στον ατυχή Ελληνοτουρκικό Πόλεμο του 1897.

## Πλησίον αξιοθέατα
* Μνημείο του Αυγούστου: Στην κορυφή του λόφου της Νικόπολης (ερειπωμένο), είναι το Ιερό αφιέρωμα στους Θεούς Άρη και Ποσειδώνα, μαζί με την κατασκευή υποδοχέων για τα 36 τρόπαια - έμβολα από πλοία της Κλεοπάτρας.
* Θέατρο Οκταβιανού: Στους πρόποδες του λόφου της Νικόπολης (υπό αναστήλωση)
* Ρωμαϊκό Στάδιο Νικόπολης: Στους πρόποδες του λόφου (επισκέψιμο)

## Υποδομές κοινότητας
* Γραφείο Κοινότητας
* Ηλεκτρισμός, Ύδρευση, Σταθερή Τηλεφωνία, Κινητή Τηλεφωνία, Broadband Internet
* Δημοτικό Σχολείο
* Κοινοτικό Κοιμητήριο
* Κοινοτικό στάδιο - γήπεδο (νοτιοανατολικά προς Πρέβεζα)

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Κλέαρχος Μανέας

Ο **Κλέαρχος Μανέας** ήταν Έλληνας υφασματέμπορος και οικονομολόγος που διετέλεσε υποδιοικητής της Εθνικής Τράπεζας της Ελλάδος. 

## Βιογραφικά στοιχεία

Το κατάστημά του βρισκόταν στην οδό Αιόλου στην Αθήνα. Την περίοδο 1917 - 1921 διετέλεσε πρόεδρος του Εμπορικού Συλλόγου Αθηνών και το 1928 έγινε διευθύνων σύμβουλος της Εμπορικής Τράπεζας. Υπήρξε αντιπρόεδρος (1925 - 1931) & πρόεδρος (1935 - 1941) του ΕΒΕΑ, σύμβουλος της Εθνικής Τράπεζας της Ελλάδος (1922 - 1937) καθώς και υποδιοικητής αυτής (1945 - 1953). Στην Κυβέρνηση Τριανταφυλλάκου χρημάτισε υπουργός Εθνικής Οικονομίας.

## Παραπομπές


Κατηγορία:Έλληνες επιχειρηματίες
Κατηγορία:Έλληνες οικονομολόγοι
Μάχη του Ζόγκλου

Η **Μάχη του Ζόγκλου** ήταν μία στρατιωτική αναμέτρηση του Πριγκιπάτου της Αχαΐας με Αραγωνέζους πειρατές που λεηλατούσαν πόλεις και την ύπαιθρο του πριγκιπάτου. Η ακριβή τοποθεσία είναι άγνωστη, έγινε λίγο έξω από την Πύλο ή και στην ίδια την πόλη  που τότε λεγόταν Ζόγκλος.

Το 1293 εμφανίστηκε στις ακτές της Πελοποννήσου ο ναύαρχος του βασιλείου της Αραγωνίας Ρογήρος ντε Λούρια ο οποίος ανέλαβε πειρατική δράση. Λεηλάτησε πολλές παραλιακές πόλεις του πριγκιπάτου ανάμεσα τους και την Πάτρα, και βρέθηκε στην Πύλο - Ζόγκλος τότε - όπου και αποβιβάστηκε. Στην Καλαμάτα βρισκόταν ο καστελάνος του φρουρίου της και Βαρώνος της Χαλανδρίτσας Γεώργιος Α΄ Γκίζι και ο Βαρώνος των Καλαβρύτων Ιωάννης ντε Τουρναί.

Οι δύο βαρώνοι συγκρότησαν στρατό και πήγαν στον Ζόγκλο, εκεί σε μάχη που έγινε ο στρατός του Πριγκιπάτου νικήθηκε και πιάστηκαν πολλοί αιχμάλωτοι ανάμεσα τους και ο Ιωάννης ντε Τουρναί. Έπειτα με παρέμβαση της Ισαβέλλας κλείσθηκε ειρήνη με τον Λούρια και απελευθερώθηκαν οι αιχμάλωτοι.

## Πηγές
* Στέφανου Θωμοπούλου, *Ιστορία της Πόλεως Πατρών από των αρχαιοτάτων χρόνων μέχρι του 1821*, Τόμος Α΄, επιμέλεια Βασίλειου Λάζαρη, Αχαϊκές εκδόσεις, Πάτρα 1998, ISBN 960-7960-4

Κατηγορία:Μάχες του Πριγκιπάτου της Αχαΐας
Κατηγορία:Ιστορία της Μεσσηνίας
Κατηγορία:Πύλος
Κατηγορία:Δήμος Πύλου - Νέστορος
Metalhead

**Metalhead** είναι ο τίτλος του 14ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε το Νοέμβριο του 1999 μέσω της δισκογραφικής εταιρείας "Steamhammer". Έλαβε θετικές κριτικές, αλλά δεν κατάφερε να μπει στα βρετανικά ή τα αμερικανικά τσαρτ.

Αυτός ήταν ο πρώτος δίσκος των Saxon από το "*[[Denim and Leather]]*" του 1981, στον οποίο δεν έπαιζε τα τύμπανα ο Νάιτζελ Γκλόκλερ, αλλά ο πρώην ντράμερ των Eloy και των Sinner, Φριτς Ράντοου.

Τα τραγούδια του δίσκου γράφτηκαν από τον τραγουδιστή Μπιφ Μπάιφορντ, τον μπασίστα Νιμπς Κάρτερ και τους κιθαρίστες Πωλ Κουήν και Νταγκ Σκάρατ, εκτός από την εισαγωγή του δίσκου, την οποία έγραψε ο πρώην ντράμερ των Saxon, Νάιτζελ Γκλόκλερ.

## Τραγούδια
# **Intro** *(Glockler)* - 1:24
# **Metalhead** *(Byford, Quinn, Scaratt, Carter)* - 4:52
# **Are We Travellers in Time** *(Byford, Quinn, Scaratt, Carter)* - 5:17
# **Conquistador** *(Byford, Quinn, Scaratt, Carter)* - 4:42
# **What Goes Around** *(Byford, Quinn, Scaratt, Carter)* - 4:24
# **Song of Evil** *(Byford, Quinn, Scaratt, Carter)* - 4:12
# **All Guns Blazing** *(Byford, Quinn, Scaratt, Carter)* - 3:53
# **Prisoner** *(Byford, Quinn, Scaratt, Carter)* - 4:12
# **Piss Off** *(Byford, Quinn, Scaratt, Carter)* - 4:04
# **Watching You** *(Byford, Quinn, Scaratt, Carter)* - 5:18
# **Sea of Life** *(Byford, Quinn, Scaratt, Carter)* - 8:11

## Θέσεις τσαρτ
***Metalhead*** *(άλμπουμ)*

***Επίσημη κυκλοφορία: [[9 Νοεμβρίου]] [[1999]]***

## Τα μέλη των Saxon
Το *Metalhead* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Φριτς Ράντοου** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 1999
Killing Ground

**Killing Ground** είναι ο τίτλος του 15ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Σεπτέμβριο του 2001 μέσω της εταιρείας "Steamhammer". Επίσης, κυκλοφόρησε και μία έκδοση διπλού CD, με το δεύτερο μέρος της συγκεκριμένης κυκλοφορίας να περιέχει επανεκτελέσεις κομματιών των Saxon της περιόδου 1980-1984.

Το άλμπουμ έλαβε μέτριες κριτικές, αν και ο ήχος του είναι παρόμοιος με αυτόν που είχε το συγκρότημα στις αρχές της δεκαετίας του '80. Οι πωλήσεις του ήταν και πάλι χαμηλές, με εξαίρεση τα γερμανικά τσαρτ, όπου κατάφερε να μπει στο Top-30.

## Τραγούδια
# **Intro** *(Saxon)* - 1:36
# **Killing Ground** *(Saxon)* - 5:46
# **Court of the Crimson King** *(Fripp, Giles, Lake, McDonald, Sinfield)* - 6:02
# **Coming Home** *(Saxon)* - 3:40
# **Hell Freezes Over** *(Saxon)* - 4:44
# **Dragon's Lair** *(Saxon)* - 3:40
# **You Don't Know What You've Got** *(Saxon)* - 5:01
# **Deeds of Glory** *(Saxon)* - 4:36
# **Running for the Border** *(Saxon)* - 4:26
# **Shadows on the Wall** *(Saxon)* - 6:17
# **Rock is our life** *(Saxon)* - 3:55

## Θέσεις τσαρτ
***Killing Ground*** *(άλμπουμ)*

***Επίσημη κυκλοφορία: [[25 Σεπτεμβρίου]] [[2001]]***

## Τα μέλη των Saxon
Το *Killing Ground* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Φριτς Ράντοου** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 2001
Πολιορκία της Χαλανδρίτσας (1316)

Η **Πολιορκία της Χαλανδρίτσας** ήταν το αποκορύφωμα μίας σειράς επιθετικών ενεργειών κατά της Βαρωνίας της Χαλανδρίτσας στα πλαίσια του πολέμου διαδοχής του Πριγκιπάτου της Αχαΐας ανάμεσα στον Λουδοβίκο της Βουργουνδίας και τον Φερδινάνδο της Μαγιόρκας το 1316.

Η Χαλανδρίτσα είχε καταληφθεί νωρίτερα από τον Φερδινάνδο το 1315. Ο Λουδοβίκος έκανε πολλές επιθετικές ενέργειες κατά της Χαλανδρίτσας και συμπλοκές στην περιοχή σήμερα ανάμεσα σε Πάτρα και Χαλανδρίτσα. Τέλος πολιόρκησε την κώμη και το κάστρο (πύργο) της, που για αυτόν τον σκοπό είχε φέρει και πολιορκητική μηχανή. Ο Λουδοβίκος δεν κατάφερε να κατακτήσει την κώμη και αποσύρθηκε, έπειτα λίγες από εβδομάδες νίκησε τον αντίπαλο του στην Μάχη της Μανωλάδας.

Ο Βαρώνος της Χαλανδρίτσας, ο Κεντυρίωνας, την ίδια χρονιά πήρε μέρος στην Μάχη της Μανωλάδας με το πλευρό του Λουδοβίκου.

## Πηγές
* Κώστα Τριανταφύλου, *Ιστορικό Λεξικόν των Πατρών*, Εκ του τυπογραφείου Πέτρου Χρ. Κούλη, Πάτρα 1995, λήμμα Χαλανδρίτσα
* Στέφανου Θωμοπούλου, *Ιστορία της Πόλεως Πατρών από των αρχαιοτάτων χρόνων μέχρι του 1821*, Τόμος Α΄, επιμέλεια Βασίλειου Λάζαρη, Αχαϊκές εκδόσεις, Πάτρα 1998, ISBN 960-7960-4

Κατηγορία:Μάχες του Πριγκιπάτου της Αχαΐας
Πολιορκια
Χαλανδρίτσα 1316
Θαύμα της Μασαχουσέτης

Το «Θαύμα της Μασαχουσέτης» αναφέρεται στο διάστημα όπου η πολιτεία της Μασσαχουσέτης γνώρισε οικονομική ανάπτυξη κατά τη δεκαετία του 1980. 

Προηγουμένως, η αποβιομηχανοποίηση και η ανεργία είχαν πλήξει την πολιτεία. Η ανεργία μειώθηκε από 12% σε λιγότερο από 3% και συνοδεύτηκε από μειώσεις φόρων και δραστική αύξηση του ατομικού εισοδήματος. 

Η ανάπτυξη αυτή επικεντρώθηκε στις χρηματοοικονομικές υπηρεσίες και την υψηλή τεχνολογία, εντός της Βοστώνης και των προαστίων της επί του αυτοκινητόδρομου Route 128.

Αυτή η εξάπλωση βιομηχανίας είχε ως συνέπεια να δοθεί το όνομα αυτού του δρόμου στον όρο «128» στην περιοχή όπου άνθισε η υψηλή τεχνολογία, πέρα από τον αυτοκινητόδρομο, παρομοίως με την Κοιλάδα του Πυριτίου. 

Ορισμένες αξιοσημείωτες εταιρίες την περίοδο του Θαύματος υπήρξαν η Digital Equipment Corporation, η Data General, η Wang Laboratories  και η Apollo Computer.

Ο πρώην κυβερνήτης της Μασαχουσέτης, Μιχαήλ Δουκάκης (1983-91) κατά την εκστρατεία του για την Προεδρία των Ηνωμένων Πολιτειών το 1988, επιχείρησε να πάρει τα εύσημα για το «Θαύμα».

## Παραπομπές

Κατηγορία:Οικονομική ιστορία των Ηνωμένων Πολιτειών
Κατηγορία:Μασαχουσέτη
Τελικός κυπέλλου Ισπανίας 1907

μικρογραφία|Φωτογραφία της ομάδας που εκπροσωπούσε τη Ρεάλ Μαδρίτης στο τελικό.
Ο τελικός κυπελλου Ισπανίας 1907 ήταν ο δεύτερος τελικός που διοργανώθηκε. Το παιχνίδι έλαβε χώρα την 30 Μαρτίου 1907 στον Ιππόδρομο στη Μαδρίτη. Το ματς ήταν ανάμεσα στη Μαδρίτη ΦΚ και την Κλαμπ Βισκάγια.
Το σκορ ήταν 1-0.

## Η συνθέσεις

Κατηγορία:Ποδόσφαιρο το 1907
Κατηγορία:Τελικοί κυπέλλου Ισπανίας
Κηρώδης ευελιξία

μικρογραφία|Ασθενής που εμφανίζει καταληψία με μονομερής κηρώδης ευκαμψία - ευελιξία.
Η **κηρώδης ευκαμψία** ή **κηρώδης ευελιξία** αποτελεί σύμπτωμα που μπορεί να εμφανιστεί κυρίως σε ψυχιατρικούς ασθενείς και χαρακτηρίζεται από τη λήψη άβολων, "περίεργων" ή παράδοξων στάσεων από τον ασθενή. Ο ασθενής μπορεί να παραμείνει σε αυτή τη στάση μέχρι κάποιος να τον τοποθετήσει σε μια φυσιολογική στάση. Πολλές φορές οι ασθενείς μπορεί να παραμείνουν στις στάσεις που λαμβάνουν για μεγάλα χρονικά διαστήματα με συνέπεια την εμφάνιση δυσκαμψίας κάποιου μέλους, ατροφίας ή ισχαιμίας. Αυτό αποτελεί συνήθως έκφραση κάποιας ψυχικής διαταραχής όπως η σχιζοφρένεια.

## Παραπομπές


## Εξωτερικοί σύνδεσμοι
* 

κατηγορία:Ψυχιατρική
Κατηγορία:Σχιζοφρένεια
Διεθνές Γραφείο Μέτρων και Σταθμών

thumb|right|160px|Το Έμβλημα του BIPM
Το **Διεθνές Γραφείο Μέτρων και Σταθμών** διεθνώς καλούμενο με το γαλλικό αρκτικόλεξο BIPM (Bureau international des poids et mesures), είναι διεθνής οργανισμός τυποποίησης , ένας από τις τρεις διεθνείς οργανισμούς που εγκατέστησαν και μεριμνούν για τη διατήρηση του Διεθνούς Συστήματος Μονάδων (SI), σύμφωνα με τους όρους της διεθνούς "Σύμβασης του Μέτρου".
Οι άλλες δύο οργανώσεις που διατηρούν το σύστημα SI, επίσης γνωστή με το γαλλικό αρκτικόλεξα τους είναι: η "Γενική Διάσκεψη Μέτρων και Σταθμών" ( Γαλλικά : Conférence générale des poids et mesures ) (CGPM) και η "Διεθνής Επιτροπή των Μέτρων και Σταθμών" ( Γαλλικά : Comité international des poids et mesures ) (CIPM). 
thumb|left|180px|Τo Μέγαρο διοίκησης της ΒΙΡΜ

Βασικό έργο του BIPM η έδρα του οποίου βρίσκεται στο Pavillon των Σεβρών, Γαλλία, είναι η εξασφάλιση παγκόσμιας ομοιομορφίας των μετρήσεων και της ιχνηλασιμότητας αυτών στο Διεθνές Σύστημα Μονάδων (SI). Αυτό ξεκίνησε ουσιαστικά μετά την υπογραφή της Συνθήκης του μέτρου στις 20 Μαΐου του 1875 όπου και θεωρείται η ημερομηνία της δημιουργίας της ΒΙΡΜ. Τη συνθήκη αυτή έχουν συνομολογήσει και εισχωρήσει 55 χώρες (2012).

Το Διεθνές Γραφείο Μέτρων και Σταθμών διαθέτει πλείστα εργαστήρια μετρολογίας εξοπλισμένα με κατάλληλα όργανα τα οποία επανδρώνονται από ένα μεγάλο αριθμό μετρολόγων ερευνητών κατανεμημένοι σε μια σειρά συμβουλευτικών επιτροπών. Στις δράσεις του οργανισμού μεταξύ άλλων εκτός των σχετικών ερευνών και των προτύπων μέτρων που διατηρεί, περιλαμβάνονται διεθνείς συναντήσεις διακριβώσεις σε κράτη μέλη και σχετικές δημοσιεύσεις. Η χρηματοδότησή του γίνεται βασικά από το γαλλικό κράτος.

Χαρακτηριστικό είναι το αρχαίο ελληνικό απόφθεγμα που φέρεται στο έμβλημα του ΒΙΡΜ: "*ΜΕΤΡΩ ΧΡΩ*" (απόδοση: Να κάνει κάθε τι με μέτρο), το οποίο αποδίδεται σε έναν από τους Επτά Σοφούς της Αρχαιότητας, τον Πιττακό τον Μυτιληναίο.

## Εξωτερικοί σύνδεσμοι

* Επίσημη ιστοσελίδα

Κατηγορία:Διεθνείς οργανισμοί
Κατηγορία:Μονάδες μέτρησης
Κατηγορία:Παρίσι
Νήσος Έλσμιρ

Η νήσος **Έλσμιρ** (αγγλικά:*Ellesmere Island* ή *Umingmak Nuna*) είναι ένα νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 196.235 τετραγωνικά χιλιόμετρα είναι το 3ο μεγαλύτερο νησί του Καναδά και το 10ο μεγαλύτερο παγκοσμίως. Στη νήσο Έλσμιρ βρίσκεται και το Ακρωτήριο Κολούμπια που είναι το βορειότερο σημείο του Καναδά. Το νησί έχει μήκος 830 χλμ. και είναι κατά το μεγαλύτερο μέρος του ορεινό αφού διασχίζεται από μία ενιαία ορεινή ζώνη, που περιλαμβάνει τις οροσειρές της Αρκτικής Κορδιλιέρας. Το Έλσμιρ χωρίζεται από τη Γροιλανδία στα ανατολικά με τον πορθμό του Νερς, στα δυτικά από το νησί Άξελ Χάιμπεργκ με τα στενά Εύρηκα και Νάνσεν και στο νότο από το νησί Ντέβον με τα στενά Τζόουνς και Κάρντιγκαν.
Ο πρώτος Ευρωπαίος που είδε το νησί ήταν ο Oυίλλιαμ Μπάφιν το 1616. Το νησί πήρε το όνομά του το 1852 από την αποστολή του Έντουαρντ Ίνγκλεφιλντ υπέρ του Φράνσις Έγκερτον, πρώτου Κόμη του Έλσμιρ.

## Παραπομπές


## Εξωτερικοί σύνδεσμοι

* Νήσος Έλσμιρ, Καναδική εγκυκλοπαίδεια  

Κατηγορία:Νησιά του Καναδά
Κατηγορία:Νούναβουτ
Νήσος Μπανκς

Η νήσος **Μπανκς** (αγγλικά:*Banks Island*) είναι ένα νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Βορειοδυτικά Εδάφη. Με έκταση 70.028 τετραγωνικά χιλιόμετρα είναι το 5ο μεγαλύτερο νησί του Καναδά και το 24ο μεγαλύτερο παγκοσμίως. 

## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Βορειοδυτικά Εδάφη
Ντέβον (νησί)

Η νήσος **Ντέβον** (αγγλικά:*Devon Island* ή *Tatlurutit*) είναι νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 55.247 τετραγωνικά χιλιόμετρα είναι το 6ο μεγαλύτερο νησί του Καναδά και το 27ο μεγαλύτερο παγκοσμίως. Η νήσος Ντέβον διεκδικεί το τίτλο του μεγαλύτερου ακατοίκητου νησιού στον κόσμο.

## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Νούναβουτ
Infiniti Q50

To **Infiniti Q50** είναι ένα compact πολυτελές σεντάν αυτοκίνητο που κατασκευάζεται από την ιαπωνική αυτοκινητοβιομηχανία Infiniti, από τις 14 Μαΐου 2013 έως σήμερα. Το μοντέλο παρουσιάστηκε για πρώτη φορά τον Ιανουάριο του 2013 στη Διεθνή Έκθεση Αυτοκινήτου του Ντιτρόιτ και λανσαρίστηκε τον Αύγουστο του 2013 για την αγορά της Βόρειας Αμερικής και στα τέλη του έτους στην Ευρώπη. Μέσα στο 2016, υπέστη μια ανανέωση. Κύριοι ανταγωνιστές του μοντέλου, είναι η BMW Σειρά 3, η Mercedes C-Class και το Lexus IS.

Το Q50 είναι διαθέσιμο σε 3 εκδοχές κινητήρων: 3 εκδόσεις βενζίνης, μία τουρμποντίζελ και μία υβριδική, η οποία συνδυάζει έναν βενζινοκινητήρα και έναν ηλεκτροκινητήρα. Ο αεροδυναμικός συντελεστής Cd του μοντέλου είναι 0,26.

## Τεχνικά χαρακτηριστικά
### Βενζινοκινητήρας
[thumb|left|Infiniti Q50 3.7 λίτρων AWD (τετρακίνητο) του 2014 στη [Νέα Υόρκη.]]

Η έκδοση βενζίνης χρησιμοποιεί έναν κινητήρα άμεσου ψεκασμού 3.7 λίτρων, τον VQ37VHR, που αποδίδει 328 ίππους (241 KW) στις 7.000 στροφές το λεπτό και 36,5 κιλά ροπή στις 5.200 στροφές το λεπτό. Η κίνηση μεταδίδεται στους πίσω τροχούς, μέσω ενός 7-τάχυτου αυτόματου κιβωτίου, το οποίο χρησιμοποιεί το σύστημα Downshift Rev Matching, ένα σύστημα που έχει εξελίξει η μητρική Nissan και βοηθάει στην ομαλότερη αλλαγή των ταχυτήτων, παρεμβαίνοντας διακριτικά και στο γκάζι του αυτοκινήτου.

Στον τομέα της ασφάλειας, το αυτοκίνητο διαθέτει αεριζόμενα δισκόφρενα εμπρός και πίσω, ενώ τα ελαστικά του είναι διαστάσεων 225/55 R17.

### Υβριδικό
Η υβριδική έκδοση χρησιμοποιεί έναν κινητήρα άμεσου ψεκασμού 3.5 λίτρων, τον VQ35HR, που αποδίδει 296 ίππους και συνδυάζεται με έναν ηλεκτροκινητήρα, με την συνολική ισχύ του συστήματος να φτάνει τους 354 ίππους. Η κίνηση μεταδίδεται όπως ακριβώς και στην έκδοση της βενζίνης, ενώ ίδια παραμένουν και το σύστημα πέδησης, αλλά και οι διαστάσεις των ελαστικών.

## Παραπομπές


## Εξωτερικοί σύνδεσμοι
* 

Κατηγορία:Αυτοκίνητα πολυτελείας
Q50
Κατηγορία:Υβριδικά ηλεκτρικά αυτοκίνητα
Βαρωνία των Τευτόνων Ιπποτών

thumb|right|Το έμβλημα του τάγματος
Η **Μοναστική Βαρωνία των Τευτόνων Ιπποτών** (1209-1550) ήταν μεσαιωνικό φέουδο των Τευτόνων ιπποτών, Γερμανικού ιπποτικού τάγματος, στο Πριγκιπάτο της Αχαΐας στην σημερινή Πελοπόννησο.

Ήταν μία από τις τρεις μοναστικές βαρωνίες που δημιουργήθηκαν το 1209 από τον Γουλιέλμο Σαμπλίτη με τέσσερα τιμάρια. Το Χρονικό του Μορέως τους αναφέρει Αλλαμάνους (από τη γαλλική λέξη Allemands - Γερμανοί) λόγω της γερμανικής τους καταγωγής:

Το τάγμα ήρθε στο Πριγκιπάτο έπειτα από πρόσκληση του Σαμπλίτη από την Άκρα, όπου είχαν ιδρυθεί λίγα χρόνια πριν. Τα τιμάρια που πήρε το τάγμα, με αντάλλαγμα στρατιωτικές υπηρεσίες, ήταν στην σημερινή Μεσσηνία κοντά στην Καλαμάτα, αλλά και στην Ηλεία. Το 1241 παραχωρήθηκε στο τάγμα, μεταξύ άλλων, το Νοσοκομείο του Αγίου Ιακώβου στην Ανδραβίδα, το οποίο και αποτελούσε τόπο ταφής των πριγκίπων που προέρχονταν από τον Οίκο των Βιλεαρδουίνων. Ωστόσο, το 1246, υποχρεώθηκαν να παραδώσουν την κτήση τους αυτή στους Ναΐτες. Κέντρο του βαϊλάτου τους της "Ρωμανίας" αποτέλεσε, μετά το 1320, το φρούριο της Μοστενίτσας (σημερινή Ορεινή Ηλείας, σύμφωνα με τον Κουρτ Φόρστροϊτερ).

Μέχρι και τα τέλη του 15ου αιώνα και τις αρχές του 16ου αιώνα, όταν και κατελήφθη από τους Οθωμανούς, η επαρχία αυτή του Τάγματος αποτελούσε την ανατολικότερη κτήση του. Σύμφωνα με το Χρονικό, το τάγμα είχε ισότιμο εκπρόσωπο στην Κούρτη, το ανώτερο διοικητικό όργανο του πριγκιπάτου, του οποίου τα μέλη του ήταν οι βαρώνοι του Πριγκιπάτου της Αχαΐας. 

## Σημειώσεις

## Παραπομπές


## Πηγές
* Το Χρονικόν του Μωρέως
* Esoterism, TEUTONIC KNIGHTS , ανακτήθηκε 5 Μαρτίου 2013

Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Μεσσηνίας
Κατηγορία:Τευτονικό Τάγμα
Did I Let You Know

Το **Did I Let You Know** είναι ένα τραγούδι από το άλμπουμ των Red Hot Chili Peppers, I'm with You και κυκλοφόρησε τον Ιανουάριο του 2012 ως ένα ραδιοφωνικό single στη Βραζιλία. Την 13η Δεκεμβρίου 2011, το συγκρότημα δήλωσε στην βραζιλιάνικη τους ιστοσελίδα ότι επειδή το τραγούδι παιζόταν πολύ στο ράδιο,το τραγούδι αυτό θα κυκλοφορούσε μόνο εκεί ως single.Αυτό είναι το πρώτο single που επιλέγεται από τους οπαδούς τους.

## Παραπομπές


Κατηγορία:Τραγούδια των Red Hot Chili Peppers
Κατηγορία:Τραγούδια του 2011
Κατηγορία:Singles του 2012
Κατηγορία:Singles της Warner Bros. Records
Βαρωνία του τάγματος του Αγίου Ιωάννη

thumb|right|150px|Θυρεός του Τάγματος
Η **Μοναστική Βαρωνία του τάγματος του Αγίου Ιωάννη**, ήταν μεσαιωνικό κρατίδιο-φέουδο στο Φραγκικό Πριγκιπάτο της Αχαΐας στην σημερινή Πελοπόννησο, το οποίο ανήκε στους Ιππότες του Αγίου Ιωάννη, του ιπποτικού τάγματος που ιδρύθηκε στην Ιερουσαλήμ. 

Ήταν μία από τις τρεις μοναστικές βαρωνίες που δημιουργήθηκαν το 1209 από τον Γουλιέλμο Σαμπλίτη, με τέσσερα τιμάρια. Σύμφωνα με το Χρονικό του Μωρέως το τάγμα είχε ισότιμο εκπρόσωπο στην Κούρτη, που αποτελούνταν από τους Βαρώνους του Πριγκιπάτου. Το Χρονικό αναφέρει τους ιππότες ως ιππότες του «Αγίου Ιωάννη του Οσπιταλίου» :

Το χρονικό αναφέρει ότι το τάγμα είχε στρατιωτικές υποχρεώσεις προς το πριγκιπάτο και ήταν υποχρεωμένο, σε περίπτωση που αυτό χρειαστεί, να στείλει στρατιωτική Βοήθεια.  

Τα τιμάρια του τάγματος ήταν στην σημερινή Νότια Μεσσηνία, αλλά διατηρούσε και κάποια στην Αχαΐα για τα οποία είχαν έρθει σε σύγκρουση με τον Αρχιεπίσκοπο Πάτρας Άντελμο. Το 1312 που διαλύθηκε παγκοσμίως το τάγμα των ιπποτών του Ναού, οι ιππότες του Τάγματος του Αγίου Ιωάννη απέκτησαν τα τέσσερα τιμάρια που είχε η Μοναστική Βαρωνία του τάγματος του Ναού στην Αχαΐα και στην Ηλεία, καθώς και το ναό του Αγίου Ιακώβου στην Ανδραβίδα, όπου εκεί εθάβοντο οι πρίγκιπες..

Το 1381 το τάγμα παύει να προσφέρει τις υπηρεσίες του στο πριγκιπάτο. Το 1386 οι Αδευγαυδοί προσπαθούν να το υποτάξουν και το 1401 το πριγκιπάτο επιτέθηκε εναντίον τους.

Στη μάχη στο Κάστρο Αγίου Γεωργίου που έγινε την Ηλεία το 1321, αναφέρεται ότι ανάμεσα στους αιχμαλώτους των Βυζαντινών ήταν και ο μέγας Κοντόσταυλος Βαρθολομαίος Γκίζι, Ενετός ηγεμόνας των Κυκλάδων, διοικητής των Ιωαννιτών ιπποτών στη μάχη.

## Παραπομπές


## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4
* ''Το Χρονικόν του Μωρέως''

Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Μεσσηνίας
Β
Β
Κατηγορία:Οσπιτάλιοι Ιππότες
Νήσος Σαουθάμπτον

Η νήσος **Σαουθάμπτον** (αγγλικά:*Southampton Island* ή *Shugliaq*) είναι νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 41.214 τετραγωνικά χιλιόμετρα είναι το 9ο μεγαλύτερο νησί του Καναδά και το 34ο μεγαλύτερο παγκοσμίως. Ο μοναδικός οικισμός του νησιού είναι το Κόραλ Χάρμπορ με 834 κατοίκους (2011).

## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Νούναβουτ
Βαρωνία του τάγματος του Ναού

thumb|right|150px|Το έμβλημα των Ιπποτών του ΝαούΗ **Μοναστική Βαρωνία του τάγματος του Ναού**, (1209-1312) ή αλλιώς των Ναϊτών Ιπποτών ήταν μεσαιωνικό κρατίδιο-φέουδο του Πριγκιπάτου της Αχαΐας.
Η Βαρωνία δημιουργήθηκε το 1209 και ήταν μία από τις τρεις μοναστικές βαρωνίες που δημιουργήθηκαν από τον πρίγκιπα Γουλιέλμο Σαμπλίτη με τέσσερα τιμάρια. Είχε ισότιμο εκπρόσωπο στην Κούρτη, που αποτελούνταν από τους βαρώνους του Πριγκιπάτου, με το δικαίωμα να κρατά ο εκπρόσωπος Φλάμπουρο, αλλά είχε την μοναδική υποχρέωση προς το πριγκιπάτο σε περίπτωση που αυτό χρειαστεί να στείλει στρατιωτική βοήθεια.

Το χρονικό του Μορέως τους αναφέρει "του Τέμπλου" :

Τα φέουδα του τάγματος ήταν στην σημερινή Αχαΐα και Ηλεία. Το 1312 που διαλύθηκε, τα φέουδά του πέρασαν στην βαρωνία των Ιωαννιτών ιπποτών. Στο τάγμα ανήκε και ο ναός του Αγίου Ιακώβου της Ανδραβίδας όπου εκεί εθάβοντο οι πρίγκιπες. Αρχικά ερχόμενοι στη Πελοπόννησο εγκαταστάθηκαν στην Μονή Γηροκομείου δίπλα στην Πάτρα, αλλά το 1210 ο Αρχιεπίσκοπος Πάτρας Άντελμος τους έδιωξε με την βία όπως αναφέρεται, χωρίς να πάρουν και τα πράγματα τους. Τότε το τάγμα απευθύνθηκε στον Πάπα που έδωσε εντολή για ανακρίσεις, που έδωσαν τελικά δίκαιο στους Ναΐτες. Παρ'όλα αυτά δεν πήραν τίποτε πίσω, ούτε χρηματική αποζημίωση. 

## Παραπομπές


## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4
* ''Το Χρονικόν του Μωρέως''

Κατηγορία:Βαρωνίες του Πριγκιπάτου της Αχαΐας
Β
Β
Κατηγορία:Ναΐτες Ιππότες
Νήσος Πρίγκιπα Ουαλίας (Νούναβουτ)

Η νήσος **Πρίγκιπα Ουαλίας** (αγγλικά:*Prince of Wales Island*) είναι ένα ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 33.339 τετραγωνικά χιλιόμετρα είναι το 10ο μεγαλύτερο νησί του Καναδά και το 40ο μεγαλύτερο παγκοσμίως.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Νήσος Άξελ Χάιμπεργκ

Η νήσος **Άξελ Χάιμπεργκ** (αγγλικά:*Axel Heiberg* ή *Tatlurutit*) είναι ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 43.178 τετραγωνικά χιλιόμετρα είναι το 7ο μεγαλύτερο νησί του Καναδά και το 31ο μεγαλύτερο παγκοσμίως. Η νήσος Άξελ Χάιμπεργκ πήρε το όνομα μας της από τον ομώνυμο Νορβηγό.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Νήσος Μέλβιλ (Βορειοδυτικά Εδάφη και Νούναβουτ)

Η νήσος **Μέλβιλ** (αγγλικά:*Melville Island*) είναι ένα ακατοίκητο νησί στο Καναδικό Αρκτικό Αρχιπέλαγος, το οποίο ανήκει στα καναδικά εδάφη Νούναβουτ και Βορειοδυτικά Εδάφη. Με έκταση 42.149 τετραγωνικά χιλιόμετρα είναι το 8ο μεγαλύτερο νησί του Καναδά και το 33ο μεγαλύτερο παγκοσμίως.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Κατηγορία:Βορειοδυτικά Εδάφη
Μπιφ Μπάιφορντ

Ο **Μπιφ Μπάιφορντ** (5 Ιανουαρίου 1951, *πραγμ. όνομα "Πήτερ Ρόντνεϊ Μπάιφορντ"*, *αγγλ. Biff Byford*) είναι Βρετανός τραγουδιστής και συνθέτης, γνωστότερος για τη συνεργασία του με το χέβι μέταλ συγκρότημα Saxon.

## Βιογραφία
Ο Μπάιφορντ γεννήθηκε στο Χόνλεϊ του δυτικού Γιόρκσαιρ, στην Αγγλία. Στις αρχές της δεκαετίας του '70 ανέλαβε τα φωνητικά και το μπάσο του ροκ συγκροτήματος Blue Condition και το 1976 αποχώρησε, για να δημιουργήσει τους Son of a Bitch, μαζί με τους κιθαρίστες Πωλ Κουήν και Γκράχαμ Όλιβερ, τον μπασίστα Στηβ Ντώσον και τον ντράμερ Ντέηβιντ Γουόρντ, αφήνοντας το μπάσο και συνεχίζοντας αποκλειστικά ως τραγουδιστής του συγκροτήματος. Το 1978 μετονομάστηκαν σε Saxon και ένα χρόνο αργότερα, κυκλοφόρησαν το ομώνυμο ντεμπούτο άλμπουμ τους.

Οι Saxon, γνώρισαν μεγάλη επιτυχία κατά την περίοδο 1980 - 1984, έχοντας στο ενεργητικό τους έξι δίσκους και τέσσερα σινγκλ στο βρετανικό Top-20, αλλά και δύο χρυσούς και δύο ασημένιους δίσκους. Στο διάστημα αυτό, καθιερώθηκαν ως ένας από τους σημαντικότερους αντιπροσώπους του New Wave of British Heavy Metal, μαζί με άλλα μεγάλα ονόματα όπως οι Iron Maiden, οι Motörhead και οι Judas Priest. Ο Μπάιφορντ υπήρξε καθ' όλη τη διάρκεια της καριέρας τους ο βασικός στιχουργός του συγκροτήματος, ενώ συνέγραψε τα περισσότερα τραγούδια τους.

Κατά το δεύτερο μισό της δεκαετίας του '80, η εμπορική απήχηση των Saxon μειώθηκε, κυρίως, λογώ της παρακμής που επήλθε στο κίνημα του βρετανικού μέταλ, αλλά και της προσπάθειας του συγκροτήματος να προσελκύσει το αμερικανικό κοινό, κάτι το οποίο δεν κατάφεραν.

Μετά το "*[[Destiny (album)|Destiny]]*" του 1988, αποχώρησε ο μπασίστας Πωλ Τζόνσον, για να ενταχθεί στο συγκρότημα ο Νιμπς Κάρτερ, φανατικός οπαδός του συγκροτήματος, ο οποίος βοήθησε στην ποιοτική επάνοδο του συγκροτήματος, μέσω της οποίας διατήρησαν το φανατικό κοινό τους καθ' όλη τη διάρκεια της δεκαετίας του '90. Το συγκρότημα διατηρώντας το φανατικό κοινό του, γνώρισε μία αξιόλογη εμπορική άνοδο, από το δίσκο "*[[Lionheart (άλμπουμ των Saxon)|Lionheart]]*" του 2004 και έπειτα.

Ο Μπάιφορντ, ανέλαβε να κάνει την παραγωγή του ζωντανά ηχογραφημένου δίσκου "*[[Rock 'n' Roll Gypsies]]*" το 1989, του "*[[Forever Free (album)|Forever Free]]*" το 1992, του "*[[Dogs of War (Saxon album)|Dogs of War]]*" το 1995, του ζωντανά ηχογραφημένου "*[[The Eagle Has Landed – Part II]]*" το 1996, του "*[[Metalhead]]*" το 1999, της συλλογής "*Heavy Metal Thunder*" το 2002, του "*[[Call to Arms]]*" το 2011, του "*[[Sacrifice (άλμπουμ των Saxon)|Sacrifice]]*" το 2013, του "*[[Battering Ram]]*" το 2015, του "*[[Thunderbolt]]*" το 2018 και του "*[[Inspirations (άλμπουμ)|Inspirations]]*" το 2021.

Τον Απρίλιο του 2007, ο Μπάιφορντ κυκλοφόρησε την αυτοβιογραφία του, με τίτλο "*Never Surrender*".

## Δισκογραφία

## Παραπομπές

## Πηγές
* Αυτοβιογραφία Μπιφ Μπάιφορντ, "*Never Surrender*", 2007, ISBN 3931624447
* SAXON BIOGRAPHY - Sing365 Lyrics
* Biff Byford - Encyclopaedia Metallum: The Metal Archives

Κατηγορία:Βρετανοί τραγουδιστές
Κατηγορία:Άγγλοι τραγουδιστές
Κατηγορία:Ροκ μουσικοί
Κατηγορία:Άγγλοι μουσικοί
Lionheart (άλμπουμ των Saxon)

**Lionheart** είναι ο τίτλος του 16ου στούντιο δίσκου του βρετανικού χέβι μέταλ συγκροτήματος  Saxon, ο οποίος κυκλοφόρησε τον Σεπτέμβριο του 2004 μέσω της δισκογραφικής εταιρείας "Steamhammer".

Ο δίσκος έλαβε θετικές κριτικές και σηματοδότησε την εμπορική επάνοδο του συγκροτήματος στα ευρωπαϊκά τσαρτ, αφού κατάφερε να μπει στις χαμηλές θέσεις των καταλόγων επιτυχιών αρκετών χωρών, γεγονός που συνεχίστηκε ακόμη περισσότερο με τα επόμενα άλμπουμ του συγκροτήματος.

Το "*Lionheart*" είναι ο μοναδικός δίσκος των Saxon με τον πρώην ντράμερ των Stratovarious, Γιοργκ Μίκαελ, στα τύμπανα.

Η ονομασία του δίσκου είναι εμπνευσμένη από τον Ριχάρδο τον Λεοντόκαρδο, βασιλιά της Αγγλίας κατά την τελευταία δεκαετία του δωδέκατου αιώνα μ.Χ..

## Τραγούδια
# **Witchiefinder General** *(Byford, Quinn, Scaratt, Carter, Michael)* - 4:49
# **Man and Machine** *(Byford, Quinn, Scaratt, Carter, Michael)* - 3:28
# **The Return** *(Byford, Quinn, Scaratt, Carter, Michael)* - 1:18
# **Lionheart** *(Byford, Quinn, Scaratt, Carter, Michael)* - 6:04
# **Beyond the Grave** *(Byford, Quinn, Scaratt, Carter, Michael)* - 4:55
# **Justice** *(Byford, Quinn, Scaratt, Carter, Michael)* - 4:26
# **To Live by the Sword** *(Byford, Quinn, Scaratt, Carter, Michael)* - 4:10
# **Jack Tars** *(Byford, Quinn, Scaratt, Carter, Michael)* - 0:57
# **English Man O' War** *(Byford, Quinn, Scaratt, Carter, Michael)* - 4:08
# **Searching for Atlantis** *(Byford, Quinn, Scaratt, Carter, Michael)* - 5:54
# **Flying on the Edge** *(Byford, Quinn, Scaratt, Carter, Michael)* - 4:54

## Θέσεις τσαρτ
***Lionheart*** *(άλμπουμ)*

***Επίσημη κυκλοφορία: [[28 Σεπτεμβρίου]] [[2004]]***

## Τα μέλη των Saxon
Το *Lionheart* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Γιοργκ Μίκαελ** - *τύμπανα*
* **Κρις Στάμπλεϊ** - *πλήκτρα* στο τραγούδι "*Lionheart*"

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 2004
The Eagle Has Landed – Part III

Το **The Eagle Has Landed – Part III** είναι διπλός, ζωντανά ηχογραφημένος δίσκος του βρετανικού χέβι μέταλ συγκροτήματος Saxon, ο οποίος κυκλοφόρησε τον Ιούνιο του 2006 μέσω της εταιρείας "Steamhammer". Αυτό είναι το πέμπτο ζωντανό άλμπουμ του συγκροτήματος και ο τίτλος αποτελεί συνέχεια της τριλογίας των ζωντανά ηχογραφημένων ομώνυμων δίσκων, εκ των οποίων οι δύο πρώτοι κυκλοφόρησαν το 1982 ("*[[The Eagle Has Landed]]*") και το 1996 ("*[[The Eagle Has Landed – Part II]]*").

Το "*The Eagle Has Landed – Part III*" είναι το άλμπουμ το οποίο σηματοδότησε την επιστροφή του ντράμερ Νάιτζελ Γκλόκλερ στο συγκρότημα, ο οποίος είχε αποχωρήσει το 1999, για λόγους υγείας. Ηχογραφήθηκε κατά την περιοδεία για την προώθηση του δίσκου "*[[Lionheart (άλμπουμ των Saxon)|Lionheart]]*", το 2004 και το 2005 στη Γερμανία, την Αγγλία, τη Γαλλία και τη Σουηδία.

## Τραγούδια
### CD 1

# **This Town Rocks** - 4:53
# **Back tot the Wall** - 3:28
# **Redline** - 4:01
# **Stand Up and Be Counted** - 3:26
# **Never Surrender** - 3:33
# **Frozen Rainbow** - 6:49
# **Suzie Hold On** - 4:51
# **Play it Loud** - 4:27
# **Warrior** - 3:55
# **See the Light Shining** - 6:45
# **To Hell and Back Again** - 3:20
# **Stallions of the Highway** - 3:06
# **Wheels of Steel** - 8:51
# **And the Bands Played on** - 3:51
# **Crusader** - 7:04

### CD 2

# **The Return** - 1:41
# **Lionheart** - 6:04
# **Man and Machine** - 3:30
# **Beyond the Grave** - 4:55
# **Searching for Atlantis** - 5:40
# **To Live by the Sword Pt.I** - 2:04
# **Unleash the Beast** - 3:00
# **To Live by the Sword Pt.II** - 1:31
# **Flying on the Edge** - 4:34
# **Jack Tars** - 0:54
# **English Man O' War** - 4:19
# **Court of the Crimson King** - 5:20
# **Broken Heroes** - 6:46
# **Dragon's Lair** - 3:32
# **Rock is Our Life** - 5:11
# **Are We Travellers in Time** - 4:43
# **Solid Ball of Rock** - 5:55

## Τα μέλη των Saxon
Το *The Eagle Has Landed – Part III* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 2006
Φελισιέν Ντε Μύρμπαχ

Ο **Φελισιέν Ντε Μύρμπαχ** (*Felicien De Myrbach*) ή **Φελισιάν Μύρμπαχ** (*Felician Myrbach*) ήταν Αυστριακός ζωγράφος, γραφίστας και εικονογράφος βιβλίων. Γεννήθηκε στις 19 Φεβρουαρίου 1853 στην πόλη Zaleszczyki και απεβίωσε στις 14 Ιανουαρίου 1940 στο Κλάγκενφουρτ (Klagenfurt). Είναι γνωστός για τις υδατογραφίες - χρωμολιθογραφίες του που κυκλοφόρησαν σε χιλιάδες αντίτυπα όπου αναπαριστά πολεμικές μάχες των στρατευμάτων του Μεγάλου Ναπολέοντα. 
[thumb|Στον κήπο του Πανδοχείου, Χρωμολιθογραφία του Φελισιέν Μύρμπαχ (1896), [Βιέννη, Εθνική Πινακοθήκη|300px|right]]
thumb|Γάλλοι Γρεναδιέροι μάχονται στο κοίλο του θεάτρου της Αρχαίας Νικόπολης, Χρωμολιθογραφία του Φελισιέν Μύρμπαχ (1894), Συλλογή Νίκου Καράμπελα, Ίδρυμα Ακτία Νικόπολις, Πρέβεζα|300px|right

## Βιογραφία
Ο Φελισιέν Ντε Μύρμπαχ κατά την περίοδο 1868-1871, σπούδασε στη Στρατιωτική Ακαδημία της Βιέννης (Militärakademie), αλλά στη συνέχεια δεν ακολούθησε στρατιωτική καριέρα, ήταν συντάκτης στο Στρατιωτικό Γεωγραφικό Ινστιτούτο (Militärgeographischen Institut) και καθηγητής σχεδίου στη Στρατιωτική Ακαδημία της Βιέννης. Παράλληλα σπούδασε στην Ακαδημία Καλών Τεχνών της Βιέννης (Wiener Akademie der bildenden Künste). Από το έτος 1881 έως το 1897 ο Μύρμπαχ έζησε στο Παρίσι εργασθείς ως εικονογράφος βιβλίων (από 28 ετών). Εικονογράφησε τα έργα του Αλφόνς Ντοντέ και του Βίκτωρα Ουγκώ. Από το έτος 1897 διετέλεσε καθηγητής της Εικονογράφησης στη Σχολή Εφαρμοσμένων Τεχνών της Βιέννης. Από το 1899 έως το 1905 υπηρέτησε ως διευθυντής της Σχολής αυτής.. Αν και τα έργα του ακόμα διακρίνονταν γιά ρεαλισμό και με κλίση σε στρατιωτικά θέματα, παραδόξως ο Myrbach ίδρυσε το «Ινστιτούτο τού Βιεννέζικου Μοντερνισμού» μαζί με τους δασκάλους  Josef Hoffmann, Alfred Roller, Kolo Moser, Rudolf von Larisch, Czeschka και Franz Cizek. Ο Myrbach το 1903 έγινε πρόεδρος της Secession (απόσχισης) της Βιέννης, και το 1905, ενώθηκε με την ομάδα του διάσημου Γκούσταφ Κλιμτ και αποσύρθηκε εξαιτίας των αποκλίσεων. Στη συνέχεια έζησε και πάλι μέχρι το 1914 στο Παρίσι, και κατά τη διάρκεια του Πρώτου Παγκοσμίου Πολέμου στην Ισπανία. Το 1936 επέστρεψε στην Αυστρία σε ηλικία 83 ετών, και τελικά πέθανε το 1940 σε ηλικία 87 ετών.

## Χρωμολιθογραφίες της Μάχης της Νικόπολης
Μερικές από τις Χρωμολιθογραφίες του, που ο Φελισιέν Ντε Μύρμπαχ τις ζωγράφισε το έτος 1894 σε ηλικία 41 ετών στό Παρίσι, αναπαριστούν καθ εικασίαν (από περιγραφές) τη Μάχη των Γάλλων Γρεναδιέρων στήν Αρχαία Νικόπολη το έτος 1798 ενάντια στά στρατεύματα του Αλή Πασά Τεπελενλή.

## Σημαντικά έργα του
* Πίνακας: «Στον κήπο του Πανδοχείου», 1896, «Im Wirthausgarten», 1896.

## Παραπομπές


Κατηγορία:Αυστριακοί ζωγράφοι
Κατηγορία:Γραφίστες
Κατηγορία:Εικονογράφοι
Κατηγορία:Λιθογράφοι
Ευάγγελος Λαχανοκάρδης

Ο **Ευάγγελος Λαχανοκάρδης** (1874&ndash;1938) ήταν Έλληνας δημοσιογράφος.

Ο Λαχανοκάρδης γεννήθηκε στη Λαμία. Σπούδασε στη Νομική Σχολή του Πανεπιστημίου Αθηνών, αλλά από τα φοιτητικά του χρόνια ήδη άρχισε να ασχολείται με τη δημοσιογραφία. Αρχικώς εργάσθηκε στην αθηναϊκή εφημερίδα *[[Ακρόπολις (εφημερίδα)|Ακρόπολη]]* (1892-1900) και στη συνέχεια σε άλλες ημερήσιες εφημερίδες των Αθηνών, τερματίζοντας τη σταδιοδρομία του ως πολιτικός αρθρογράφος της *[[Η Καθημερινή|Καθημερινής]]*. Στην τριετία 1906-1909 εξέδιδε την ημερήσια εφημερίδα *Αλήθεια*, ενώ κατά τη δεκαετία του 1920 επεχείρησε δύο φορές ακόμα να εκδώσει ο ίδιος εφημερίδα: Το 1923 την *Εθνική `Ωρα* και το 1925 τον *Ρουμελιώτη*.

Ο Ευάγγελος Λαχανοκάρδης πέθανε στην Αθήνα σε ηλικία 64 ετών.

## Παραπομπές


## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 16 (1972), σελ. 692

Κατηγορία:Έλληνες δημοσιογράφοι του 19ου αιώνα
2549 Μπέικερ

Ο **Μπέικερ (Baker)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1976 από το προσωπικό του Αστεροσκοπείου του Χάρβαρντ και πήρε το όνομά του προς τιμή του Αμερικανού αστρονόμου και οπτικού Τζέιμς Μπέικερ (*James Gilbert Baker*, 1914-2005).

Αξιοσημείωτη είναι η πολύ μικρή κλίση της τροχιάς του Μπέικερ ως προς την εκλειπτική, μόλις 3΄57΄΄, κάτι που θα καθιστούσε ευκολότερη μία διαστημική αποστολή από τη Γη στον αστεροειδή αυτό.

## Φυσικά χαρακτηριστικά
Τα φυσικά χαρακτηριστικά του Μπέικερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπεικερ
Βαρωνία της Μιτόπολης

Η **Βαρωνία της Μιτόπολης** (1209-1280) ήταν κρατίδιο-φέουδο υποτελές στο Πριγκιπάτο της Αχαΐας. Σύμφωνα με το Αραγωνικό χρονικό ιδρύθηκε το 1209 από τον Γουλιέλμο Σαμπλίτη και ήταν μία από τις 16 λαϊκές βαρωνίες που ίδρυσε ο πρίγκιπας, ενώ το Ελληνικό χρονικό αναφέρει 12 λαϊκές βαρωνίες το 1209. Όλες οι πηγές εκτός την αραγωνική έκδοση του χρονικού του Μορέως δεν το αναφέρουν, είναι σίγουρο ότι κάποια στιγμή έγινε τιμάριο της βαρωνίας της Χαλανδρίτσας. 

Σύμφωνα με το Αραγωνικό χρονικό δόθηκε στον Φράγκο ιππότη Γιλβέρτο ντε Κορ (Guibert de Cors) με τέσσερα (4) τιμάρια. Βρισκόταν στην σημερινή Αχαΐα και για κατοικία ο Κορ έχτισε το Κάστρο της Μιτόπολης που σήμερα ελάχιστα ερείπια διασώζονται. Ο Κορ παντρεύτηκε την Μαργαρίτα κόρη του βαρώνου του Πασαβά Ιωάννη και κατείχε το τιμάριο της Λυσσαρέας κοντά στην Μιτόπολη. Όταν ο Κορ σκοτώθηκε στην Μάχη στο Καρύδι η Μαργαρίτα παντρεύτηκε δύο φορές, η κόρη της, επίσης Μαργαρίτα, το 1280 πούλησε εκτάσεις από την βαρωνία στον Γκυ ντε Λα Τρεμουάιγ. Είχε κι έναν γιο τον Γουλιέλμο ντε Κορ . 

## Πηγές
* Juan Fernández de Heredia, Alfred Morel-Fatio, ''Libro de los fechos et conquistas del principado de la Morea compilado por comandamiento de Don'', Imprimerie Jules-Guillaume Fick 1885 (Αραγωνικό Χρονικό)
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4

Β
Χλωρίς

Η λέξη **Χλωρίς** μπορεί να αναφέρεται:

*Στη Χλωρίδα στην καθαρεύουσα.
## Αστρονομία
*Στον 8 Χλωρίς, αστεροειδή.
*Στον 410 Χλωρίς, αστεροειδή.
## Μυθολογία

*Στην Χλωρίς (μυθολογία), θυγατέρα του Πιέρου και της Ευίππης, μια εκ των Πιεριδών Νυμφών
*Στην **Χλωρίς** κόρη της Νιόβης και του Αμφίονα, που άλλαξε το όνομα της από Μελίβοια.
The Inner Sanctum

**The Inner Sanctum** είναι ο τίτλος του 17ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε το Μάρτιο του 2007 μέσω της δισκογραφικής εταιρείας "Steamhammer".

Αυτή ήταν η πρώτη ηχογράφηση σε στούντιο, την οποία έκανε ο ντράμερ Νάιτζελ Γκλόκλερ με τους Saxon, από το "*[[Unleash the Beast]]*" του 1997. Ο δίσκος έλαβε μέτριες κριτικές, αλλά συνέχισε την άνοδο των πωλήσεων του συγκροτήματος, κάτι το οποίο είχε ξεκινήσει με το δίσκο "*[[Lionheart (άλμπουμ των Saxon)|Lionheart]]*", το 2004.

Στο τραγούδι "*I've Got to Rock (to Stay Alive)*", συμμετείχε ο Lemmy των Motörhead, ο Angry Anderson των Rose Tattoo και ο Άντι Ντέρις των Helloween.

## Τραγούδια
# **State of Grace** *(Byford, Quinn, Scaratt, Carter, Glockler) - 5:37
# *'Need for Speed** ''(Byford, Quinn, Scaratt, Carter, Glockler) - 3:08
# **Let Me Feel Your Power** ''(Byford, Quinn, Scaratt, Carter, Glockler) - 3:29
# **Red Star Falling** ''(Byford, Quinn, Scaratt, Carter, Glockler) - 6:16
# **I've Got to Rock (to Stay Alive)** ''(Byford, Quinn, Scaratt, Carter, Glockler) - 4:40
# **If I Was You** ''(Byford, Quinn, Scaratt, Carter, Glockler) - 3:27
# **Going Nowhere Fast** ''(Byford, Quinn, Scaratt, Carter, Glockler) - 4:15
# **Ashes to Ashes** ''(Byford, Quinn, Scaratt, Carter, Glockler) - 4:52
# **Empire Rising** ''(Byford, Quinn, Scaratt, Carter, Glockler) - 0:41
# **Atila the Hun** ''(Byford, Quinn, Scaratt, Carter, Glockler) - 8:09
# **If I Was You** ''(single version) (Byford, Quinn, Scaratt, Carter, Glockler) - 3:06

==Θέσεις τσαρτ==
<big>***The Inner Sanctum*** ''(άλμπουμ)''</big>

***Επίσημη κυκλοφορία: [[5 Μαρτίου]] [[2007]]***


==Τα μέλη των Saxon==
Το ''The Inner Sanctum'' ηχογραφήθηκε από τους εξής μουσικούς:

* **Μπιφ Μπάιφορντ** - ''φωνητικά''
* **Νταγκ Σκάρατ** - ''κιθάρα''
* **Πωλ Κουήν** - ''κιθάρα''
* **Νιμπς Κάρτερ** - ''μπάσο''
* **Νάιτζελ Γκλόκλερ*' - *τύμπανα''

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 2007
Νήσος Σόμερσετ

Η νήσος **Σόμερσετ** (αγγλικά:*Somerset Island*) είναι ένα ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 24.786 τετραγωνικά χιλιόμετρα είναι το 12ο μεγαλύτερο νησί του Καναδά.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Μάχη του Μεσικλή

Η **μάχη του Μεσικλή** έγινε το 1263 μ.Χ στον *"τόπο του Μεσικλή"* κοντά στα Σεργιανά Ηλείας, άγνωστο σήμερα που βρισκόταν η τοποθεσία, της Πελοποννήσου, μεταξύ των Φράγκων του Πριγκιπάτου της Αχαΐας και την Βυζαντινή Αυτοκρατορία.

Σύμφωνα με το χρονικό του Μορέως πηγής του γεγονότος έγινε πριν την μάχης της Πρινίτσας, ο φράγκικος στρατός ήταν λιγότερος των Βυζαντινών, τα πλάγια και οι κάμποι γέμισαν φουσάτα όπως αναφέρει. Το βράδυ οι δύο στρατοί στρατοπέδευσαν και το πρωί της άλλης ημέρας παρατάχθηκαν για μάχη. Πρώτοι έκαναν έφοδο οι Βυζαντινοί με τον στρατηγό τους Μιχαήλ Κατακουζηνό να επελαύνει τρέχοντας καβάλα στο άλογο του ανάμεσα στους Φράγκους και να αλλάζει άλογο όταν αυτό κουράστηκε να τρέχει. Αναφέρεται ότι σε κάποια στιγμή της μάχης το άλογο αφηνίασε διπλώθηκε σε έναν βάτο κι έπεσε σκοτώνοντας τον στρατηγό. Βλέποντας αυτό ο Βυζαντινός στρατός πήραν την σορό του Μιχαήλ κι υποχώρησαν.

## Πηγές
* Το Χρονικόν του Μωρέως

Κατηγορία:Μάχες του Πριγκιπάτου της Αχαΐας
Κατηγορία:Μάχες της Βυζαντινής Αυτοκρατορίας
Κατηγορία:Ιστορία της Ηλείας
Κατηγορία:Βυζαντινολατινικοί πόλεμοι
Νήσος Βανκούβερ

Η νήσος **Βανκούβερ** (αγγλικά:*Vancouver Island*) είναι ένα νησί στον Ειρηνικό ωκεανό, το οποίο ανήκει στην καναδική επαρχία της Βρετανικής Κολομβίας. Με έκταση 31.285 τετραγωνικά χιλιόμετρα είναι το 11ο μεγαλύτερο νησί του Καναδά. Η Βικτωρία είναι η μεγαλύτερη πόλη της νήσου Βανκούβερ και η πρωτεύουσα της καναδικής επαρχίας της Βρετανικής Κολομβίας.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Βρετανική Κολομβία
FJ

Η συντομογραφία λατινικών χαρακτήρων **FJ** ή **Fj** ή **fJ** , μπορεί να αναφέρεται:
## Γεωγραφικοί προσδιορισμοί
*Στο Φίτζι, χώρα κατά ISO 3166-2
** Στον .fj top-level domain κωδικό για το Φίτζι στο διαδίκτυο.
## Άλλες χρήσεις
*Στο Δολάριο Φίτζι ως **FJ$**
*Στην fJ μονάδα μέτρησης ενέργειας (**f**emto**J**oule) που ισοδυναμεί με 10-15 Τζάουλ.
*Στην Air Pacific, αεροπορική εταιρεία κατά IATA.
Datson 10

To **Datson 10** ήταν ένα από τα πρώτα αυτοκίνητα που κατασκεύασε η ιαπωνική αυτοκινητοβιομηχανία DAT, η οποία το 1932 μετονομάστηκε σε Datsun. Το μοντέλο κυκλοφόρησε το 1930 και η παραγωγή του διήρκησε μόλις δύο χρόνια, και μάλιστα τον πρώτο χρόνο κατασκευάστηκαν μόλις 10 αυτοκίνητα, ενώ μια αισθητή βελτίωση των πωλήσεων υπήρξε το 1931. Το 1932, το Datson 10 αντικαταστάθηκε από το Datsun 11.

## Σχεδίαση
Το Datson 10 σχεδιάστηκε από τον Takayoshi Gotou, έχοντας μια αρκετά πρωτοποριακή για την εποχή του σχεδίαση, και βασίστηκε κατά μεγάλο ποσοστό στο πρωτότυπο μοντέλο DAT 91 που κατασκευάστηκε το 1929.

Σε αντίθεση με το πρωτότυπο, το Datson 10 είχε μικρότερους τροχούς, ενώ έλειπε από μπροστά και το σήμα της DAT.

## Τεχνικά χαρακτηριστικά
Κάτω από το καπό του αυτοκινήτου, βρισκόταν ένας τετρακύλινδρος σε σειρά κινητήρας 495&nbsp;cm³, ο οποίος παρήγαγε ισχύ μόλις 10 ίππων στις 3.700 στροφές το λεπτό και μετέδιδε την κίνηση στους πίσω τροχούς μέσω ενός 3-τάχυτου χειροκίνητου κιβωτίου ταχυτήτων, με την 1-η σχέση ασυγχρόνιστη.

Σημειωτέον ότι το συνολικό βάρος του Datson 10 ήταν μόλις 400 κιλά.

## Άλλες εκδόσεις
Εκτός από την έκδοση phaeton (σεντάν) του Datson 10, το 1931 κυκλοφόρησε και μία επαγγελματική έκδοση του οχήματος, γνωστή ως Datson 10 Delivery Van.

Ως επακόλουθο της νέας αυτής σειράς, ο χώρος αποσκευών μεγάλωσε αισθητά, ενώ διαφορά εντοπίζεται και στους αεραγωγούς της μηχανής, οι οποίοι πλέον είχαν τοποθετηθεί κάθετα, προκειμένου να βελτιστοποιηθεί η απόδοσή τους.

## Πηγές
# https://web.archive.org/web/20120909232307/http://www.earlydatsun.com/datsun10.html

Κατηγορία:Μοντέλα Datsun
Κατηγορία:Αυτοκίνητα πόλης
Into the Labyrinth

Το **Into the Labyrinth** είναι ο 18ος στούντιο δίσκος του βρετανικού χέβι μέταλ συγκροτήματος Saxon, ο οποίος κυκλοφόρησε στις αρχές του 2009 μέσω της δισκογραφικής εταιρείας "Steamhammer".

Ο συγκεκριμένος δίσκος συνέχισε την άνοδο των πωλήσεων του συγκροτήματος, η οποία ξεκίνησε με τα δύο προηγούμενα άλμπουμ τους, ενώ για πρώτη φορά από το 1986, δίσκος των Saxon ανέβηκε σε κατάλογο αμερικανικών τσαρτ, φτάνοντας στο # 29 του Billboard Heatseekers, της λίστας με τα άλμπουμ συγκροτημάτων τα οποία δεν έχουν ανέβει ποτέ στο Hot-100. Το "*Into the Labyrinth*" πούλησε πάνω από 1.000 αντίτυπα στις Ηνωμένες Πολιτείες την πρώτη εβδομάδα της κυκλοφορίας του, ενώ ανέβηκε σε καλύτερη θέση σε κάθε ευρωπαϊκή χώρα σε σύγκριση με τον προκάτοχο του.

Στο δίσκο συμμετείχε ο κιμπορντίστας Ματίας Ούλμερ, ενώ το Νοέμβριο του 2008, οι Saxon διοργάνωσαν το διαγωνισμό "Riff King", κατά τη διάρκεια του οποίου οπαδοί του συγκροτήματος έπαιξαν σόλο κιθάρας για το σινγκλ του δίσκου, με τίτλο "*Live to Rock*".

## Τραγούδια
# **Battalions of Steel** *(Byford, Quinn, Scaratt, Carter, Glockler)* - 6:34
# **Live to Rock** *(Byford, Quinn, Scaratt, Carter, Glockler)* - 5:30
# **Demon Sweeney Todd** *(Byford, Quinn, Scaratt, Carter, Glockler)* - 3:51
# **The Letter** *(Byford, Quinn, Scaratt, Carter, Glockler)* - 0:42
# **Valley of the Kings** *(Byford, Quinn, Scaratt, Carter, Glockler)* - 5:03
# **Slow Lane Blues** *(Byford, Quinn, Scaratt, Carter, Glockler)* - 4:08
# **Crime of Passion** *(Byford, Quinn, Scaratt, Carter, Glockler)* - 4:04
# **Premonition in D Minor** *(Byford, Quinn, Scaratt, Carter, Glockler)* - 0:40
# **Voice** *(Byford, Quinn, Scaratt, Carter, Glockler)* - 4:35
# **Protect Yourselves** *(Byford, Quinn, Scaratt, Carter, Glockler)* - 3:56
# **Hellcat** *(Byford, Quinn, Scaratt, Carter, Glockler)* - 3:54
# **Come Rock of Ages (The Circle is Complete)** *(Byford, Quinn, Scaratt, Carter, Glockler)* - 3:52
# **Coming Home** *(Bottleneck version) (Byford, Quinn, Scaratt, Carter, Glockler)* - 3:12
# **Live to Rock** *(Single version) (Byford, Quinn, Scaratt, Carter, Glockler)* - 4:46

## Θέσεις τσαρτ
***Into th Labyrinth*** *(άλμπουμ)*

***Επίσημη κυκλοφορία: [[9 Ιανουαρίου]] [[2009]]***

## Τα μέλη των Saxon
Το *Into the Labyrinth* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*
* **Ματίας Ούλμερ** - *πλήκτρα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 2009